S p r á v a
zo zahraničnej pracovnej cesty

1. Účastníci ZPC:
1.		
Titul, meno a priezvisko:	PhDr. Ľubomíra SRNÁNKOVÁ 	
Pracovisko:	Ústav informácií a prognóz školstva	
Pracovné zaradenie:	analytik/metodik - vedúca oddelenia	
Znalosť jazykov:	angličtina, nemčina, ruština	

2.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva	
Pracovné zaradenie:	analytik - vedúci oddelenia	
Znalosť jazykov:	angličtina	

2. Zahraničná pracovná cesta:
Štát:	Nemecká spolková republika	
Mesto:	Berlín	
Vykonaná v doch:	26.2.2012 až 1.3.2012	
Prijímajúca organizácia:	Ständige Konferenz der Kultusminister der Länder in der Bundesrepublik Deutschland (KMK), Berlin	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	ÚIPŠ	

3. Rámcový program pobytu: 
26.2.2012 		– prílet do Berlína, ubytovanie
27. 2. až 29.2. 2012 	– míting - rokovanie v pléne a v pracovných skupinách podľa programu
1. 3. 2012 		– odlet z Berlína

4. Stručný priebeh rokovaní, resp. študijného pobytu:
Medzinárodného mítingu k tvorbe indikátorov z oblasti dopadu vzdelávania na trh práce sociálnych väzieb sme sa zúčastnili ako reprezentanti Slovenskej Republiky. Celkovo sa na mítingu zúčastnilo 52 zástupcov z 29 krajín a 10 odborníkov a zástupcov partnerských organizácií (OECD, CEDEFOP, EUROSTAT)
Hlavnými cieľmi mítingu bolo prerokovanie návrhov nových indikátorov, problémov spojených s vývojom a aplikáciou novej klasifikácie stupňov vzdelania ISCED 2011, využitia údajov z prieskumu PIAAC, riešenie kvality údajov v rámci zberov údajov a príprava publikácie Education at a Glance 2012, 2013 a 2014. 
Rokovanie prebiehalo v pléne a v  4 pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. 
Prvý deň mítingu vystúpila v pléne šéfka generálneho riaditeľstva odborného a celoživotného vzdelávania Federálneho ministerstva vzdelávania a výskumu (BMBF), ktorá privítala účastníkov stretnutia. Nasledovalo predstavovanie nových participantov, oboznámenie s programom a závermi z posledného rokovania v Halifaxe. Prvá časť sedení bola uzatvorená prezentáciou nemeckého vzdelávacieho systému.
Projektový riaditeľ projektu FP7 (LLight’in’Europe) predniesol stručnú charakteristiku projektu zameraného na celoživotné vzdelávanie a jeho využitie pre činnosť  INES LSO v súvislosti s prieskumom PIAAC.
Dôležitou problematikou, ktorej je v rámci INES LSO dlhodobo venovaná veľká pozornosť, je vývoj a zavádzanie novej klasifikácie študijných programov a stupňov vzdelania ISCED 2011. V rámci mítingu bola zástupcom UNESCO prezentovaná finálna verzia dokumentu, a jeho uvedenie do praxe. Zástupca EUROSTATu predniesol príspevok zameraný na meranie dosiahnutého vzdelania v súvislosti s čiastočnou kvalifikáciou v skupine ISCED 3 podľa ISCED 2011. Pracovné metadáta majú byť zverejnené v štvrtom až šiestom mesiaci roku 2012 a finálna verzia má byť šírená v októbri, ktorému má v septembri predchádzať priebežné mapovanie zamerané na čiastočné aj úplné kvalifikácie, odborné vzdelávanie a pod.
Zástupca USA v nadväznosti na predchádzajúce stretnutie predniesol príspevok venovaný metodickým problémom v medzinárodných porovnaniach vzdelávania podľa LFS. Prezentácia vychádzala z údajov poskytnutých jedenástimi krajinami (v rátane Slovenska) a štáty, ktoré údaje nedodali, boli vyzvané na vykonanie urýchlenej nápravy.
Nasledujúci deň prebiehali rokovania v pracovných skupinách. Zúčastnili sme sa rokovania v PS o vzdelávaní dospelých (AL)  a v PS o vzdelávaní a prechode zo škôl na trh (LLT). V AL sa riešil návrh indikátorov pre ročenku EAG 2012, dotvorenie teoretického rámca k problematike vzdelávania dospelých, ďalej otázky tvorby databázy, spracovania indikátorov z projektu PIAAC a návrh nových tém pre EAG 2013 a 2014.  LLT sa zaoberala problematikou lepšieho uchopenia odborného aspektu vzdelávania a prípravy v spojitosti s uplatnením na trhu práce. Z tohto hľadiska sa hľadali možnosti ďalšieho spresňovania údajov v dátových zdrojoch, tvorby nových indikátorov a možnosti využitia údajov získaných v rámci PIAAC.
V posledný deň stretnutia bola odsúhlasená doterajšia pozícia Kanadského Štatistického úradu ako sekretariátu INES LSO na najbližšie tri roky. Rovnako bola odsúhlasená aj ďalšia spolupráca s externými expertmi podieľajúcimi sa na príprave ročenky EAG.
Program mítingu bol zavŕšený sumarizáciou výsledkov rokovaní k jednotlivým témam a plánom aktivít na ďalšie obdobie. Zároveň bol sekretárom INES LSO prezentovaný plán ďalších stretnutí, ktoré sa majú uskutočniť: v septembri v tomto roku v Talline,  v roku 2013 v Gdansku a vo Wellingtone a v štádiu rokovania je uskutočnenie stretnutia v jarnom termíne 2014 v Bratislave.

5. Odporúčané závery: 

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.
–	Príprava stretnutia pracovnej skupiny začiatkom roka 2014 na Slovensku.

6. Prehľad prinesenej dokumentácie a miesto jej uloženia:
Interné pracovné materiály. Ústav informácií a prognóz školstva, odbor metodiky a tvorby informácií.

7. Osobitne vyhodnotený očakávaný prínos ZPC:
- Zabezpečenie vstupov pre oblasť prieniku vzdelávania a trhu práce do Education at a Glance 2012
- Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
- Aktívny vstup do tvorby štatistických ukazovateľov 

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracovali: Mgr. František Blanár, PhDr. Ľubomíra Srnánková	
Dátum: 5.3.2012			

Správu schválil: 	PaedDr. Roman Baranovič, generálny riaditeľ ÚIPŠ